Po uničenju Zaporoške Seči in ukinitvi ukrajinskih kozakov so klejnode zbrali in jih shranili v Ermitažu in stolnici Kristusove preobrazbe v Sankt Peterburgu, orožarni Moskovskega kremlja in drugod. Ermitaž je do konca 19. stoletja hranil 17 kurinskih praporov in eno horuhvo, sankpeterburška stolnica pa 20 kurinskih praporov, tri bunčuke in eno srebrno bulavo. Usoda teh nacionalnih zakladov ukrajinskega ljudstva ni znana. Po februarski revoluciji leta 1917 je ruska začasna vlada sprejela odločitev, da se zakladi vrnejo Ukrajini, vendar zaradi dogodkov v oktobrski revoluciji istega leta odločba ni bila izvršena. Po razglasitvi neodvisnosti je ukrajinska vlada od ruskega vodstva zahtevala vrnitev nacionalnih kulturnih dragocenosti, vendar do zdaj še ni dosegla nobenega dogovora.